Id-Deċiżjoni tal-Kunsill
tal-15 ta' Ġunju 1987
dwar il-konklużjoni ta' Konvenzjoni bejn il-Komunità Ewropea, ir-Repubblika ta' l-Awstrija, ir-Repubblika tal-Finlandja, ir-Repubblika ta' l-Islanda, ir-Renju tan-Norveġja, ir-Renju ta' l-Isvezja u l-Konfederazzjoni Svizzera dwar proċedura ta' transitu komuni
(87/415/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 113 tiegħu,
Wara li kkunsidra l-proposta mill-Kummissjoni,
Billi l-konklużjoni ta' Konvenzjoni ma l-Awstrija, l-Finlandja, l-Islanda, n-Norveġja, l-Isvezja u l-Isvizzera bil-għan li tiġi introdotta proċedura ta' transitu komuni fil-kummerċ bejn il-Komunità u dawk il-pajjiżi, kif ukoll bejn dawk il-pajjiżi nnifishom, għandha tagħti s-setgħa sabiex jiġi simplifikat it-transitu ta' merkanzija fil-kuntest ta' dak il-kummerċ; billi huwa għalhekk xieraq li dik il-Konvenzjoni tiġi approvata;
Billi din il-Konvenzjoni taqa’ fi ħdan l-istruttura ta' azzjoni li tkompli mad-Dikjarazzjoni Konġunta magħmula f’Lussemburgu fid-9 ta' April 1984 mill-Ministri ta' l-Istati Membri tal-Komunità, l-Assoċjazzjoni Ewropea ta' Kummerċ Liberu (AEKL) u l-Kummissjoni li jesprimu x-xewqa tagħhom politika li jestendu l-kooperazzjoni bejn il-Komunità u dawk il-pajjiżi "bil-għan li joħolqu spazju ekonomiku dinamiku u Ewropej ta' benefiċċju għall-pajjiżi tagħhom".
IDDEĊIEDA DAN LI ĠEJ:
Artikolu 1
Il-Konvenzjoni bejn il-Komunità Ewropea Ekonmika, ir-Repubblika ta' l-Awstrija, ir-Repubblika tal-Finlandja, ir-Repubblika ta' l-Islanda, ir-Renju tan-Norveġja, ir-Renju ta' l-Isvezja u l-Konfederazzjoni Svizzera dwar proċedura ta' transitu komuni huwa b'dan approvat għan-nom tal-Komunità.
It-test tal-Konvenzjoni hija mehmuża ma’ din id-Deċiżjoni.
Artikolu 2
Il-Komunità għandha tiġi rappreżentata fil-kumitat konġunt provdut fl-Artikolu 14 tal-Konvenzjoni mill-Kummissjoni, megħjuna mir-rappreżentanti ta' l-Istati Membri.
Artikolu 3
Il-President tal-Kunsill huwa b'dan awtorizzat li jqiegħed id-dokument ta' aċettazzjoni provdut fl-Artikolu 22 tal-Konvenzjoni.
Magħmula f'Lussemburgu, fil-15 ta' Ġunju 1987.